Tällä sivulla esitellään Power Rangers -universumin tärkeimpiä sivuhahmoja ja liittolaisia, jotka ovat kuvitteellisia henkilöitä televisiosarjassa *Mighty Morphin Power Rangers* tai sitä seuranneissa sarjoissa. Nämä hahmot eivät siis ole itse Power Rangereita, mutta heillä oli sarjoissa silti merkittävä rooli. 

Hahmot on merkitty aina sen sarjan alle, jossa ne esiintyivät ensimmäisen kerran.

Mighty Morphin Power Rangers
----------------------------

*Pääartikkeli: Mighty Morphin Power Rangers*
### Ernie

Ernie oli merkittävä sivuhahmo, joka oli mukana ensimmäisen tuotantokauden alusta lähtien aina sarjan *Power Rangers Zeo* loppuun asti. Hän omisti Angel Grovessa nuorisokeskuksen, joka oli alueen teinien suosittu ajanviettopaikka. Ernie oli aina valmis auttamaan ja neuvomaan nuorisokeskuksella aikaansa viettäneitä teinejä. Ensimmäisellä tuotantokaudella hän usein ärsyyntyi Bulkin ja Skullin tempauksista. Hän oli myös Power Rangereiden ihailija.

Ernie avasi *Mighty Morphin Power Rangersin* kolmannella tuotantokaudella uuden ulkokahvilan ja sarjassa *Power Rangers Zeo* vielä Havaiji-teemaisen rantaklubin.

Häntä näytteli Richard Genelle. 

### Tom Oliver (klooni)

Tom Oliver oli täydellinen klooni Tommy Oliverista, jonka Wizard of Deception kloonasi palvelemaan Lord Zeddiä ja Rita Repulsaa pahana vihreänä rangerina. Häntä kutsuttiin "Tomiksi", jotta hän erottuisi Tommy Oliverista. 

Taistelussa savisotureita vastaan Tommy lyötiin tajuttomaksi ja velho loi häneltä viedystä hiustuposta pahan kloonin, jolla oli vihreän rangerin voimat. Klooni onnistui huijaamaan muut rangerit syrjäiseen paikkaan, josta velho lähetti heidän siirtomaa-ajan Angel Groveen. Hän kohtasi sitten Tommyn, joka kärsi päänsäryistä. Klooni toimi päänsärkyjen aiheuttajana, koska vihreän rangerin luominen oli vienyt osan Tommyn voimista. Taistelussa valkoinen ja vihreä ranger olivat tasavahvoja kunnes velho puuttui peliin ja löi Tommyn sauvallaan tajuttomaksi. Vihreä ranger meni komentokeskukseen uhkailemaan Zordonia ja kutsui sen jälkeen Dragonzordin Angel Groven sataman syvyyksistä.

Kun Tommy heräsi hän kutsui Tigerzordinsa suojelemaan kaupunkia, mutta velhon vahvistama Dragonzord voitti sen. Sen jälkeen Tommy onnistui varastamaan velhon sauvan ja meni ajassa taaksepäin pelastamaan muut rangerit. Muut rangerit palasivat nykyisyyteen hänen mukanaan ja kokosivat Thunder Megazordin taistelemaan Dragonzordia vastaan. Tommy tuhosi velhon ja rikkoi samalla vihreän rangerin lumouksen.

Tom katui syvästi tekojaan. Tommy sanoi kloonilleen hänen pystyvän varmasti myös hyväänkin. Tom onnistui muuttamaan myös Dragonzordin hyväksi ja lähetti sen sitten takaisin mereen. Sen jälkeen valkoinen ja vihreä ranger menivät yhdessä siirtomaa-ajan Angel Groveen muuttamaan kolme rottahirviötä takaisin rotiksi, jotka velho oli aiemmin luonut jahtaamaan muita rangereita ja sen ajan kaupunkilaisia. Kun se oli tehty Tom päätti jäädä siirtomaa-ajan Angel Groveen auttamaan sen ajan ihmisiä. Hän piti lohikäärmekolikon itsellään estääkseen sen joutumisen pahoihin käsiin.

Häntä näytteli Jason David Frank.

### Villin lännen rangerit

Villin lännen rangerit esiintyivät *Mighty Morphin Power Rangersin* toisen tuotantokauden loppupuolella. He olivat Rockyn, Adamin, Aishan ja Billyn isoisoisovanhempia, jotka Kimberly värväsi Maan ensimmäisiksi Power Rangereiksi, kun hän vahingossa joutui hetkeksi vuoden 1880 Angel Groveen. Villin lännen rangereilla oli muuten identtiset rangerasut jälkeläistensä kanssa, mutta heidän asuihinsa kuului kaulaan cowboy-huivit ja housuissa ja hanskoissa oli villin lännen tyyliin sopineet hapsut. 

Villin lännen rangerit olivat:

* Rocko DeSantos, punainen villin lännen ranger (Steve Cardenas)
* Abraham Park, musta villin lännen ranger (Johnny Yong Bosch)
* Neiti Alicia Campbell, keltainen villin lännen ranger (Karan Ashley)
* William Cranston, sininen villin lännen ranger (David Yost)
* Kimberly Hart (90-luvulta) toimi vaaleanpunaisena rangerina ja samalla villin lännen rangereiden johtajana.
* Valkoinen muukalainen, (vaikka ei saanutkaan voimakolikkoa ja taisteli omana itsenään) (Jason David Frank)

Villissä lännessä asui myös Kimberlyn esiäiti, Fuchsia O'Hara (jota näytteli myös Amy Jo Johnson). Hän ilmestyi tosin vasta jakson lopussa, kun Kimberly oli jo matkustanut takaisin 90-luvulle. Siitä syystä Fuchsia ei koskaan käyttänyt vaaleanpunaisen rangerin voimia.

### Ninjor

Ninjor oli tärkeä hahmo televisiosarjan *Mighty Morphin Power Rangers* kolmannella tuotantokaudella. Ninjor oli kauan sitten luonut rangereiden käyttämät voimakolikot ja kolmannen tuotantokauden alussa niiden tuhouduttua hän antoi rangereille myös heidän uudet ninjavoimansa. 

Hänet nähtiin ensimmäisen kerran, kun Rito Revolto oli onnistunut tuhoamaan rangereiden toisella tuotantokaudella käyttämät Thunderzordit ja heidän voimakolikkonsa olivat vaurioituneet. Ninjor antoi rangereille uudet ninjakolikot, jotka palauttivat ja kaiken lisäksi vahvistivat heidän aiempia voimiaan. Ninjor antoi heille myös uudet Ninjazordit, kun huomasi rangereiden olleen puhdassydämisiä. Kun Ninjorin temppeli joutui Vampirus-hirviön hyökkäyksen kohteeksi Ninjor päätti liittyä rangereiden ryhmään vierailevaksi seitsemänneksi jäseneksi ja hän saapui aina kutsuttaessa auttamaan rangereita.

Myöhemmin Rita ja Zedd kaappasivat Ninjorin ja Falconzordin, joka teki myös Ninjazordit tilapäisesti toimintakyvyttömiksi. Ninjor pääsi lopulta vapaaksi, kun Rito pudotti vahingossa hänen vankilana toimineen uurnansa maahan. Ninjor palasi rangereiden rinnalle taistelemaan Master Vileä vastaan. Master Vile vangitsi Ninjorin kuitenkin uudestaan Globber nimisen hirviönsä avulla. Globber imi myöhemmin Ninjorista energiaa ja käytti niitä rangereita vastaan. Myöhemmin auringonvalo heikensi Globberia sen verran, että Ninjor pääsi jälleen vapaaksi ja auttoi rangereita tuhoamaan Globberin lopullisesti.

Ninjoria ei enää nähty sen jälkeen, kun Master Vile onnistui *Orb of Doomin* avulla siirtämään Maapallon ajassa taaksepäin ja rangerit muuttuivat lapsiksi. Tommy sanoi kuitenkin myöhemmin, että Ninjor oli palannut temppeliinsä. Alien Rangerit sanoivat Ninjorin luoneen myös heidän Battleborginsa. Ninjorilla oli kyky kasvattaa itsensä suureksi ja taistella Megazordien rinnalla. 

### Alpha 4

Alpha 4 oli kuvitteellinen robotti sarjassa *Mighty Morphin Power Rangers*. Se oli Alpha 5:n edeltäjä ja heillä oli myös sama ääni (äänenä toimi Richard Horvitz). Sen vartalo muistutti hyvin paljon Alpha 5:ttä, mutta Alpha 4:n rinnan valot olivat hieman eri kohdissa. 

Alpha 4 nähtiin sarjassa kaksi kertaa. Jaksossa *Wild West Rangers-Part II* se nähtiin vuoden 1880 komentokeskuksessa, kun Kimberly Hart oli joutunut aika-aukon kautta menneisyyteen ja telesiirtyi pyytämään apua komentokeskuksesta. Alpha oli aluksi hätääntynyt, kunnes Kimberly kertoi olevansa Power Ranger tulevaisuudesta ja tarvitsevansa Zordonin apua. Alpha 4 nähtiin uudestaan jaksossa "Hogday Afternoon I", jossa sen ruumiin ja pään pystyi näkemään pahvilaatikossa poistettuna käytöstä, kun Rito Revolto ja Goldar kulkivat komentokeskuksen kellarissa. Kun Maan aika oli palautettu normaaliksi näkyi komentokeskuksen kellarissa musta laatikko, jonka kyljessä luki punaisilla kirjaimilla "Alpha 4".

Power Rangers Zeo
-----------------

*Pääartikkeli: Power Rangers Zeo*
### Auric the Conqueror

Auric the Conqueror oli muinainen kivipatsas, jonka Tanya Sloanin vanhemmat löysivät vuosien etsintöjen jälkeen trooppiselta Mysterio-saarelta. Ennen sen löytymistä sitä pidettiin vain myyttinä.

Yleensä Auric oli pienessä ja päätä muistuttaneessa kivipatsasmuodossa, jonka otsassa oli avaimenreikä. Kultaisen avaimen avulla patsas muuttui Auriciksi, joka pystyi kasvamaan joko zordien kokoiseksi tai hieman ihmistä suuremmaksi olennoksi. Auric käytti aseenaan miekkaa. Tanya valitsi kultaisena rangerina toimineen Jason Lee Scott Auricin avaimen valvojaksi.

Auric oli vannoutunut heikkojen ja hyvien olentojen puolustaja, joka pyrki aina ensin ratkaisemaan tilanteet puhumalla, vaikka se ei koskaan tuottanutkaan tulosta. Hän ei sietänyt huijatuksi tulemisesta ja oli aina silloin hyvin raivoissaan. Auric oli erittäin voimakas, sillä kerran hän tuhosi vain yhdellä miekan iskulla hirviön, jota Super Zeo Megazord ei ollut pystynyt voittamaan. Auric ei kuitenkaan ollut kovinkaan älykäs, joten häntä oli helppo huijata. Hän käyttäytyi välillä myös pelkurimaisesti ja saattoi pelästyessään vetäytyä takaisin kivipatsasmuotoonsa kuten kilpikonna kuoreensa. Auric pystyi myös puhaltamaan suustaan suunnattomia ilmavirtoja. Lisäksi hän parantui vammoistaan hyvin nopeasti.

Auric nähtiin sarjassa vain kolme kertaa, joista viimeisen kerran jaksoissa *Rangers of Two Worlds*. Silloin hän yritti puhua rangereiden Megazordit vallanneet hirviöt poistumaan niistä, mutta tuloksetta. Hirviöt löivät Auricia Megazordeilla ja hieman sen jälkeen hän palasi kivipatsaaksi. Sen jälkeen hänestä ei enää kuultu.

Äänenä toimi Derek Stephen Prince.

### Cestria

Cestria oli kotoisin Aquitar-planeetalta ja ihastunut Billy Cranstoniin. Hänet nähtiin ensimmäisen kerran tuomassa Billylle vasta-ainetta sen jälkeen kun Billy oli alkanut vanheta nopeasti. Vasta-ainetta ei kuitenkaan ollut tarpeeksi, joten Billyn täytyi itse matkustaa Aquitarille. Parantumisen jälkeen Billy päätti jäädä Aquitarille asumaan Cestrian kanssa sen sijaan, että olisi palannut Maahan.

Power Rangers Turbo
-------------------

### Lerigot

Lerigot on Liaria-planeetalta kotoisin oleva viisas velho, joka nähtiin ensimmäisen kerran *Power Rangers turbovaihteella* -elokuvassa. Lerigot piti hallussaan avainta, jolla hän pystyi avaamaan portaaleja eri puolille maailmankaikkeutta. Avaimella hän pystyi myös parantamaan muita. Ulkomuodoltaan Lerigot muistutti lyhyttä ja karvaista miestä, joka pukeutui velhon viittaan. Lerigot ymmärsi englantia jossain määrin, mutta ei osannut itse puhua sitä. Elokuvassa ilkeä avaruusmerirosvo Divatox jahtasi Lerigotia, koska hän tarvitsi Lerigotin taikavoimia päästäkseen sukellusveneellään läpi myyttistä Muranthias-saarta ympäröivästä voimakentästä. Divatox pakotti Lerigotin antautumaan kaappaamalla hänen Yara-vaimonsa ja Bethel-tyttären. Lopulta Turbo Rangerit pelastivat heidät.

Televisiosarjan *Power Rangers Turbo* alkuun mennessä Lerigot oli oppinut vähän englantia. Zordon ja Alpha 5 pyysivät Lerigotin voimakammioon vapauttamaan Zordonin aikavääristymästä, jotta Zordon pystyi palaamaan kotiplaneetalleen Eltarille.

Lerigotin äänenä toimi Lex Lang.

### Alpha 6

Alpha 6 on kuvitteellinen robotti Power Rangers -universumissa, joka oli merkittävässä roolissa erityisesti televisiosarjoissa *Power Rangers Turbo* ja *Power Rangers in Space*.

Alpha 6 ilmestyi myöhemmin myös Power Rangers -sarjan viisitoistavuotista taivalta juhlineissa Power Rangers Operation Overdriven jaksoissa "Once A Ranger". Kun sarjan uusi vihollinen Thrax oli onnistunut katkaisemaan Operation Overdrive Power Rangereiden linkin morphiointihilaan, Adam Park kertoi tietävänsä erään, joka osaisi korjata sen. Tämä "eräs" oli Alpha 6, joka löytyi laatikosta Angel Grovessa sijainneesta varastosta. Operation Overdrivessa nähty Alpha 6 oli kuitenkin paljon aiempaa pidempi ja hänen äänensä oli jälleen muuttunut. Kun Thrax oli voitettu Adam kertoi omistavansa Angel Grovessa kamppailulajidojon ja pyysi Alphaa sinne töihin. Jaksossa ei kerrottu, miten Alpha 6 oli päässyt Angel Groveen, koska hänet nähtiin viimeksi Mirinoilla Galaxy Rangereiden seurassa.

Power Rangers Lightspeed Rescue
-------------------------------

*Pääartikkeli: Power Rangers Lightspeed Rescue*
### Kapteeni Mitchell

Kapteeni William "Bill" Mitchell oli Lightspeed johtaja sekä Danan ja Ryanin isä. Kapteeni Mitchell vastasi rangereiden kokoamisesta eri puolilta Mariner Bayta sen jälkeen kun demonit olivat päässeet vapaiksi.

Kapteeni Mitchell oli vuosia aiemmin joutunut lastensa kanssa auto-onnettomuuteen, kun hän oli väistänyt rekkaa ja heidän autonsa oli syöksynyt jyrkänteeltä alas rotkoon. Mitchellit olivat päässeet täpärästi ulos autostaan, mutta he roikkuivat jyrkänteen reunalla vain oksan varassa. Kapteeni Mitchell oli saanut tukevan otteen Danasta, mutta Ryan oli häntä alempana ja piti kiinni vain isänsä kengästä. Roikkumisen aikana pahan Diabolico-demonin henki ilmestyi heille ja tarjosi kapteeni Mitchellille sopimusta: Diabolico pelastaisi pojan, mutta korvaukseksi hän saisi kasvattaa Ryanin ja kapteeni Mitchell näkisi poikansa vasta hänen kaksikymmenvuotispäivänään. Ensin kapteeni Mitchell kieltäytyi, mutta kun Ryanin ote irtosi hän oli suostunut. Kapteeni Mitchell sanoi myöhemmin sen olleen hänen elämänsä vaikein päätös. Hän joutui siten vuosiksi eroon pojastaan, jolle Diabolico uskotteli kapteeni Mitchellin kieltäneen hänet. Kun Ryan lopulta täytti kaksikymmentä vuotta, Diabolico käski häntä menemään Lightspeedin tukikohtaan ja varastamaan sieltä Titanium Morpherin prototyypin. Kun Ryan oli onnistunut tehtävässään, hän käytti aluksi uusia voimiaan demonien puolella. Kapteeni Mitchell sai poikansa kuitenkin muistamaan mitä menneisyydessä oli todella tapahtunut, jonka jälkeen Ryan katkaisi suhteensa Diabolicoon ja liittyi rangereiden puolelle uutena Titanium Rangerina.

Ennen työtään Lightspeedissä kapteeni Mitchell oli ollut ammatiltaan palomies. Hän oli kauan sitten pelastanut Carterin tulipalosta. Carter ei ollut koskaan unohtanut hänet pelastanutta palomiestä ja teko oli saanut myös Carterin ryhtymään palomieheksi. Vasta myöhemmin Carter sai tietää, että urhea palomies oli todellisuudessa kapteeni Mitchell.

Häntä näytteli Ron Roggé.

### Angela Fairweather

Neiti Angela Fairweather oli Lightspeed Rescuen pääsuunnittelija, jonka tiedemiehistä ja insinööreistä koostunut ryhmä suunnitteli kaikki Lightspeed Power Rangereiden käyttämät aseet, zordit ja voimat. Neiti Fairweatherilla oli Clark-veli, joka saapui kerran Lightspeedin Aquabaseen auttamaan häntä Mega Battle -panssareiden suunnittelussa.

Vihreänä Lightspeed Power Rangerina toiminut Joel Rawlings oli äärimmäisen ihastunut neiti Fairweatheriin ja hän yritti usein saada Angelan lähtemään ulos kanssaan. Neiti Fairweather ei aluksi tuntenut samoin Joelia kohtaan ja kerran hän jopa valehteli Lightspeedin sääntöjen kieltäneen jäsenien välisen tapailun. Viimeisessä jaksossa neiti Fairweather lopulta suostui Joelin pyyntöön.

Neiti Fairweather käytti yleensä ohuita mustia sukkahousuja. 

Häntä näytteli Monica Louwerens.

### Marina

Marina oli Chad Leehen ihastunut merenneito. Paha Vypra käytti häntä omiin kataliin juoniinsa ja houkutteli Marinan avulla Chadin ansaan. Myöhemmin Marina nähtiin uudestaan, kun hän palasi pyytämään Chadin apua hänen Neptunus-isältä varastetun atraimen löytämisessä.

Marinaa näytteli Kamera Walton, joka on aiemmin näytellyt myös Keltaista Psycho Rangeria sarjassa *Power Rangers in Space*.

Power Rangers Ninja Storm
-------------------------

*Pääartikkeli: Power Rangers Ninja Storm*
### Sensei Kanoi Watanabe

Sensei Kanoi Watanabe toimi Wind Rangereiden mentorina ja hän myös oli Cameron Watanaben isä. Kanoi hallitsi ninjana ilma-elementtiä ja hän oli pahan Lothorin kaksoisveli. Kanoi joutui taistelemaan veljeään vastaan, kun Lothor hyökkäsi Wind Ninja Academyyn. Taistelun aikana Kanoista muuttui marsu, mutta hän pystyi siitä huolimatta yhä puhumaan ja liikkumaan kahdella jalalla. Hahmon oli tarkoitus parodioida Teini-ikäisissä mutanttininjakilpikonnissa esiintynyttä Tikkua.

Kanoi teki kolmesta jäljellä olleesta oppilaasta Wind Rangereita, kun Lothor oli kaapannut kaikki muut Wind Ninja Academyn oppilaat. Hän ei valinnut poikaansa Cameronia rangeriksi, sillä hän oli kauan sitten luvannut kuolleelle vaimolleen ettei kasvattaisi Camista ninjaa. Myöhemmin Cam opiskeli ninjan sijasta samuraiksi ja tapasi menneisyydessä nuoret vanhempansa. Siellä hän sai itselleen myös Samurai Cyclone Morpherin, joka teki hänestä Vihreän Samurai Rangerin.

Kanoita yritettiin kerran muuttaa myös ihmiseksi, kun Cam oli suunnitellut sitä varten koneen. Sen sijaan että kone olisi toiminut se vaihtoi sensein ja Shanen, myöhemmin sensein ja Dustinin aivoja keskenään. Lopulta Cam onnistui palauttamaan isänsä takaisin marsuruumiiseensa. Kun Kanoi oli muiden ruumiissa selvisi, että hän hallitsi myös maa-elementin, vaikka olikin ninjakoulutuksessaan keskittynyt ilma-elementtiin.

Lopulta Kanoista tuli taas ihminen ja hän palasi Wind Ninja Academyn johtoon.

Häntä näytteli Grant McFarland.

### Kyle, Eric ja Tally

Kyle, Eric ja Tally olivat kolme teiniä, jotka muistuttivat hieman Shanea, Dustinia ja Toria. He ilmestyivät ensimmäisen kerran auttamaan Camia ja Hunteria, kun he olivat taistelemassa Kelzakeja vastaan ja luulivat olevansa avuksi. Cam varoitti heitä puuttumasta taisteluun. Heidät nähtiin seuraavan kerran vasta, kun Wind Ninja Academy avattiin uudestaan ja akatemia otti vastaan uusia oppilaita.

Eric oli punaisena Dino Rangerina toimineen Conner McKnightin kaksoisveli. Molempia näytteli myös James Napier. Conner kertoi Power Rangers Dino Thunderin jaksossa "Legacy of Power", että hänen veljensä Eric oli erotettu akatemiasta eikä hän valmistunut koskaan.

Power Rangers S.P.D.
--------------------

*Pääartikkeli: Space Patrol Delta*

Power Rangers Mystic Force
--------------------------

*Pääartikkeli: Power Rangers Mystic Forcen liittolaiset*

Power Rangers Operation Overdrive
---------------------------------

*Pääartikkeli: Power Rangers Operation Overdriven liittolaiset*

Power Rangers Jungle Fury
-------------------------

*Pääartikkeli: Power Rangers Jungle Furyn liittolaiset*
Liittolaiset

**Fran**

Fran: Oli töissä Jungle Karma Pizzassa. Fran vietti päivittäin tunteja R.J:n pizzeriassa, joten R.J. palkasi hänet. Fran rakasti kirjoja. Hän sai tietää työkavereidensa olevan Power Rangereita mentyään sulkemaan TV:tä ravintolan yläkerrassa sijainneesta rangereiden salaisen tukikohdan tiloista ja näki heidät taistelussa. Siitä lähtien hän auttoi rangereita joko katsomalla kuvaruutuja tai hoitamalla pizzerian velvollisuuksia heidän taistellessaan. Ihastui Dominiciin, kun hän pelasti Franin tippuvan kyltin alta. Dai Shin tuhouduttua Dominic kysyi häntä mukaansa matkalle Eurooppaan ja hän suostui. Häntä näytteli Sarah Thomson.

**Flit**

Flit: Camillen vanha vihollinen, jonka hän kirosi elämään kärpäsenä. Flit ei ollut oikeasti paha, mutta hänen oli kirouksensa takia asuttava Camillen vatsassa tai hän olisi kuollut. Satunnaisesti pakeni sieltä juontamaan zorditaisteluita pyrkien pitämään selostuksensa puolueettomina. R.J:n pelastettua hänen henkensä, korvasi Flit sen hänelle auttamalla R.J:tä saamaan henkieläimensä taas hallintaansa ennen kuin hänen oli palattava Camillen vatsaan. Myöhemmin Flit auttoi R.J:tä myös ottamalla kiinni Unidoomin mereen heittämän mestari Finnin sisältäneen kristallisilmän ja vei sen R.J:lle. Camille muutti hänet takaisin ihmiseksi siirryttyään hyvien puolelle. Flit sai työpaikan R.J:n pizzeriasta. Äänenä toimi Kelson Henderson.

**Camille**

Camille: Hänen henkieläimensä on kameleontti, joksi hän pystyi taisteluita varten muuntautumaan. Kun Jarrod pääsi vapaaksi Dai Shin vallasta Camille päätti kääntää selkänsä vanhalle mestarilleen ja suojella Jarrodia. Hän menetti feeniksin voimansa. Myöhemmin hän pelasti rangerit varmalta tuholta ja todisti siten, että oli muuttunut. Kauden lopussa hän liittyi Jarrodin kanssa Pai Zhuan akatemiaan alokkaina. Häntä näytteli Holly Shanahan.

**Jarrod**

Jarrod: Oli oppilas Pai Zhuassa, jonka henkieläin on leijona. Jarrod oli yksi parhaista oppilaista ja hänet valittiinkin vartioimaan arkkua, johon Dai Shi oli vangittu. Mestari Mao kuitenkin poisti hänet tehtävästä hänen väkivaltaisen käytöksensä takia ja valitsi Caseyn hänen tilalleen. Hylkääminen sai Jarrodin hyökkäämään Maon kimppuun ja vaikka Jarrod ei pärjännytkään hänelle, vapautti hän vahingossa Dai Shin. Jarrod pakeni paikalta, mutta Dai Shi sai hänen ruumiinsa valtaansa ja Jarrodista tuli pahan välikappale. Jarrod syytti Caseytä hylkäämisestään. Taisteluissa Jarrod pystyi käyttämään mustaa leijonateemaista taistelumuotoa nimeltä Black Lion Warrior. Carnisoar pyyhki pois kaikki hänen menneisyyden hyvät tekonsa, jotta Dai Shi saavuttaisi pahuudessa korkeamman tason. Vaikka Dai Shi hallitsikin Jarrodin ruumista, oli Jarrod myös itse tietoisessa tilassa. Vapauduttuaan Dai Shin vallasta hän aloitti alusta Pai Zhuan akatemiassa yhdessä Camillen kanssa. Häntä näytteli Bede Skinner.

Power Rangers Megaforce
-----------------------

*Pääartikkeli: Power Rangers Megaforce*
### Roboritari

Roboritari nähtiin ensimmäisen kerran Troyn unessa taistelemassa tuntematonta vihollista vastaan yhdessä aiemmilta tuotantokausilta tuttujen Power Rangers- ryhmien kanssa. Myöhemmin selvisi, että Gosei oli luonut Roborotarin suojelemaan Maapalloa ja se olisi lepotilassa kunnes Maa joutuisi uhatuksi. Lepotilan aikana Roboritari kuitenkin menetti osan muististaan eikä herättyään muistanut Gosein tehneen häntä. Planeetan saastuttamista suunnitelleiden mutanttien ilmaannuttua Roboritari näyttäytyi Megaforce Rangereille ensimmäisen kerran ja auttoi heitä taistelussa. Taistelun jälkeen Roboritari kuitenkin jätti heidät. Gosei kertoi rangereille, että Roboritarin on opittava alkuperänsä uudelleen, jotta se ja rangerit voivat selvitä Maata uhkaavista vaaroista.

Roboritari eroaa rangereista suuresti, sillä se ei välitä ihmisuhreista ja jättää siksi ihmisten pelastamisen rangereille. Lisäksi Roboritarilla on kyky muuttua Lion Zordiksi, joka vuorostaan pystyy muuttumaan Lion Mechazordiksi yhdistymällä kippiauton kanssa. Roboritari omistaa myös Skylion Mechazordin ja Sealion Mechazordin, jotka voivat yhdistyä Lion Mechazordin kanssa Gosei Grand Megazordiksi.

Äänenä toimii Chris Auer.

Lähteet
-------

1. ↑  *Mighty Morphin Power Rangers*: 2. tuotantokausi; "Return of the Green Ranger: Part 1"
2. ↑  *Mighty Morphin Power Rangers*: 2. tuotantokausi; "Return of the Green Ranger: Part 2"
3. 1 2  *Mighty Morphin Power Rangers*: 2. tuotantokausi; "Return of the Green Ranger: Part 3"
4. 1 2  *Mighty Morphin Power Rangers*: 2. tuotantokausi; "Wild West Rangers I-II"
5. ↑  *Mighty Morphin Power Rangers*: 3. tuotantokausi; "Ninja Quest I-IV"
6. ↑  *Mighty Morphin Power Rangers*: 3. tuotantokausi; "Changing of the Zords I"
7. ↑  *Mighty Morphin Power Rangers*: 3. tuotantokausi; "Master Vile and the Metallic Armor I-III"
8. ↑  *Mighty Morphin Power Rangers*: 3. tuotantokausi; "Rangers in Reverse"
9. ↑  *Power Rangers Zeo*: Jakso 2; "A Zeo Beginning II"
10. ↑  *Mighty Morphin Alien Rangers*: Jakso 2: "Alien Rangers of Aquitar II"
11. ↑  *Mighty Morphin Alien Rangers*: Jaksot 9-10: "Hogday Afternoon I-II"
12. 1 2 3 4  *Power Rangers Zeo*: Jakso 38; "The Lore of Auric"
13. 1 2  *Power Rangers Zeo*: Jakso 45; "A Mystery to me"
14. 1 2 3  *Power Rangers Zeo*: Jakso 48; "Rangers of Two Worlds II"
15. ↑  *Power Rangers turbovaihteella*
16. ↑  *Power Rangers Turbo*: Jakso 3; "Shift Into Turbo III"
17. ↑  *Power Rangers Operation Overdrive*: Jakso 21: "Once a Ranger II"
18. ↑  *Power Rangers Lightspeed Rescue*: Jakso 1; "Operation Lightspeed"
19. 1 2  *Power Rangers Lightspeed Rescue*: Jakso 12; "Truth Discovered"
20. ↑  *Power Rangers Lightspeed Rescue*: Jakso 11; "From Deep in the Shadows"
21. ↑  *Power Rangers Lightspeed Rescue*: Jakso 3; "Trial By Fire"
22. ↑  *Power Rangers Lightspeed Rescue*: Jakso 18; "A Face from the Past"
23. ↑  *Power Rangers Lightspeed Rescue*: Jakso 2; "Lightspeed Teamwork"
24. ↑  *Power Rangers Lightspeed Rescue*: Jakso 26; "The Mighty Mega Battles"
25. ↑  *Power Rangers Lightspeed Rescue*: Jakso 6; "Wheels of Destruction"
26. ↑  *Power Rangers Lightspeed Rescue*: Jakso 40; "The Fate of Lightspeed II"
27. ↑  *Power Rangers Lightspeed Rescue*: Jakso 28; "Ocean Blue"
28. ↑  *Power Rangers Lightspeed Rescue*: Jakso 34; "Neptune's Daughter"
29. 1 2  *Power Rangers Ninja Storm*: Jakso 1: "Prelude to a Storm"
30. ↑  *Power Rangers Ninja Storm*: Jaksot 16-18: *"The Samurai's Journey I-III"*
31. ↑  *Power Rangers Ninja Storm*: Jakso 23: *"Sensei Switcheroo"*
32. 1 2  *Power Rangers Ninja Storm*: Jakso 38: "Storm Before the Calm II"
33. ↑  *Power Rangers Ninja Storm*: Jakso 37: "Storm Before the Calm I"
34. ↑  *Power Rangers Jungle Fury*: Jakso 14: "Ghost of a Chance II"
35. ↑  *Power Rangers Jungle Fury*: Jakso 19: "Path of the Rhino"
36. ↑  *Power Rangers Jungle Fury*: Jakso 18: "True Friends, True Spirits"
37. ↑  *Power Rangers Jungle Fury*: Jakso 25: "One Last Second Chance"
38. ↑  *Power Rangers Jungle Fury*: Jakso 31: "Path of the Righteous"
39. ↑  *Power Rangers Jungle Fury*: Jakso 9: "Good Karma, Bad Karma"
40. ↑  *Power Rangers Megaforce*: Jakso 1: "Mega Mission"
41. ↑  *Power Rangers Megaforce*: Jakso 8: "Robo Knight"
42. ↑  *Power Rangers Megaforce*: Jakso 9: "Prince Takes Knight"

  

Televisiosarjan Power Rangers hahmot merkitty niiden ensiesiintymisen mukaan

|  |  |
| --- | --- |
|  | **Zordonin aikakausi:** |
| **I** | Jason Lee Scott • Trini Kwan • Billy Cranston • Kimberly Hart • Zack Taylor • Alpha 5 • Tommy Oliver |
| **II** | Rocky DeSantos • Adam Park • Aisha Campbell |
| **III-IV** | Katherine Hillard • Aquitarin Rangerit • Tanya Sloan • Trey of Triforia |
| **V-VI** | Justin Stewart • Carlos Vallerte • Ashley Hammond • Cassie Chan • T. J. Johnson • Phantom Ranger • Andros • Zhane |
|  | **Zordonin jälkeiset kaudet:** |
| **VII-X** | Lost Galaxy Power Rangerit (Magna Defender • Karone) • Lightspeed Rescue Power Rangerit • Time Force Power Rangerit • Wild Force Power Rangerit |
| **XI–XVII** | Ninja Storm Power Rangerit • Dino Thunder Power Rangerit • S.P.D. Power Rangerit (Anubis Cruger) • Mystic Force Power Rangerit (Clare • Leanbow) • Operation Overdrive Power Rangerit • Jungle Fury Power Rangerit • RPM Power Rangerit |
| **XIX-XX** | Samurai Power Rangerit • Megaforce Power Rangerit |
|  | **Muut hahmot:** |
|  | Sivuhahmot • Bulk ja Skull |


Power Rangers

|  |  |
| --- | --- |
| Luojat | Jack Olesker • Haim Saban |
| TV-sarjat | Mighty Morphin • Alien Rangers • Zeo • Turbo • In Space • Lost Galaxy • Lightspeed Rescue • Time Force • Wild Force • Ninja Storm • Dino Thunder • Space Patrol Delta • Mystic Force • Operation Overdrive • Jungle Fury • RPM • Samurai & Super Samurai • Megaforce |
| Elokuvat | Power Rangers (1995) • Power Rangers turbovaihteella • Power Rangers (2017) |
| Videopelit | Mighty Morphin Power Rangers • The Movie • Fighting Edition • Battle Racers • Zeo Versus The Machine Empire • Lightspeed Rescue • Time Force • Wild Force • Ninja Storm • Dino Thunder • SPD • Super Legends • Samurai • Super Samurai • Megaforce • Mighty Morphin Power Rangers: Mega Battle |
| Albumit | A Rock Adventure • Original Soundtrack Album • Original Motion Picture Score • Original Motion Picture Soundtrack • Songs from the TV Series |
| Rangerien tittelit | Punainen • Keltainen • Sininen • Musta • Vaaleanpunainen • Vihreä • Valkoinen |